#### Výbor Národnej rady Slovenskej republiky

**pre financie a rozpočet**

63. schôdza

2000/2014

**377**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 24. novembra 2014**

Výbor Národnej rady Slovenskej republiky pre .financie a rozpočet prerokoval vládny návrh zákona o štátnom rozpočte na rok 2015 a návrh rozpočtu verejnej správy na roky 2015 až 2017 (tlač 1170) a

1. **s ú h l a s í**

s vládnym návrhom zákona o štátnom rozpočte na rok 2015 (tlač 1170) **v zmysle schválených zmien uvedených v prílohe tohto uznesenia;**

1. **b e r i e n a  v e d o m i e**
2. návrh rozpočtu verejnej správy na roky 2015 až 2017;
3. Stanovisko Najvyššieho kontrolného úradu SR k vládnemu návrhu zákona o štátnom rozpočte Slovenskej republiky na rok 2015 (tlač 1271) predložené podľa § 5 ods. 1 zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov;
4. **o d p o r ú č a**

**Národnej rade Slovenskej republiky**

1. vládny návrh zákona o štátnom rozpočte na rok 2015 (tlač 1170) **schváliť s pozmeňujúcimi a doplňujúcimi návrhmi uvedenými v prílohe tohto uznesenia,**
2. návrh rozpočtu verejnej správy na roky 2015 až 2017 **vziať na vedomie,**
3. **požiadať vládu Slovenskej republiky**, aby
4. dôsledne zabezpečovala úlohy vyplývajúce zo schváleného štátneho rozpočtu na rok 2015;
5. premietla do rozpočtu verejnej správy na rok 2015 zmeny vyplývajúce zo zákona o štátnom rozpočte na rok 2015.

##### p o v e r u j e

**predsedu výboru**

informovať predsedu Národnej rady Slovenskej republiky o výsledku prerokovania uvedeného vládneho návrhu zákona vo výbore.

**Daniel Duchoň**

predseda výboru

**Milan Mojš**

**Ivan Švejna**

overovateľ výboru

**Výbor Národnej rady Slovenskej republiky**

**pre financie a rozpočet**

Príloha k uzn. **č. 377**

63. schôdza

**Pozmeňujúce a doplňujúce návrhy**

**k  vládnemu návrhu zákona o štátnom rozpočte na rok 2015 (tlač 1170)**

**––––––––––––––––––––––––––––––––––––––––––––––––––––––––––––––––––––––––––––––**

**1.** **V prílohe č. 1** sa v riadku „v tom: zo závislej činnosti“ suma „37 948 000“ nahrádza sumou   
„38 713 000“, v riadku „z podnikania, z inej samostatnej zárobkovej činnosti a z prenájmu“ sa suma „1 702 000“ nahrádza sumou „1 731 000“, v riadku „daň z príjmov právnickej osoby“ sa suma „2 155 081 000“ nahrádza sumou „2 305 081 000“, v riadku „v tom: daň z pridanej hodnoty“ sa suma „5 154 631 000“ nahrádza sumou „5 254 631 000“, v riadku „spotrebné dane“ sa suma „2 040 987 000“ nahrádza sumou „2 090 987 000“ a v riadku „Nedaňové príjmy“ sa suma „1 143 484 066“ nahrádza sumou „1 144 220 066“.

Zmeny v daňových príjmoch sa premietnu aj v súčtových riadkoch prílohy č. 1 Bilancia príjmov a výdavkov štátneho rozpočtu na rok 2015 a v paragrafovom znení zákona o štátnom rozpočte na rok 2015.

Daňové príjmy štátneho rozpočtu sa menia z dôvodu predpokladaného vyššieho výberu dane z príjmov právnickej osoby o 150 mil. eur, dane z pridanej hodnoty o 100 mil. eur a spotrebných daní o 50 mil. eur v priebehu roka 2015. Zároveň sa zvyšuje daň z príjmov fyzickej osoby o 0,8 mil. eur z dôvodu zavedenia odvodovej odpočítateľnej položky, ktorá vyplýva z novely zákona č. 580/2004 Z. z. o zdravotnom poistení v znení neskorších predpisov. V rámci nedaňových príjmov sa zvyšujú najmä príjmy z hazardných hier z dôvodu novely zákona č. 171/2005 Z. z. o hazardných hrách v znení neskorších predpisov.

**2.** **V prílohe č. 3 v kapitole Kancelária prezidenta SR** sa suma výdavkov celkom „3 955 377“ nahrádza sumou „4 455 377“, suma výdavkov spolu bez prostriedkov EÚ „3 955 377“ sa nahrádza sumou „4 455 377“ a suma kapitálových výdavkov (bez prostr. na spolufinancovanie) „7 000“ sa nahrádza sumou „104 000“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Navýšenie rozpočtu je z dôvodu zvýšenia prostriedkov na odchodné a odstupné pre cca 20 zamestnancov v sume 93 000 eur, na opravu dreveného krovu na budove Prezidentského paláca v sume 310 000 eur a na základnú rekonštrukciu rezidencie prezidenta na Slavíne v sume 97 000 eur.

**3.** **V prílohe č. 3 v kapitole Najvyšší súd SR** sa suma výdavkov celkom „9 092 985“ nahrádza sumou „9 173 073“, suma výdavkov spolu bez prostriedkov EÚ „9 092 985“ sa nahrádza sumou „9 173 073“ a suma výdavkov na mzdy, platy, služobné príjmy a ostatné osobné vyrovnania „6 170 208“ sa nahrádza sumou „6 229 554“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Výdavky kapitoly Najvyššieho súdu SR sa zvyšujú o sumu 80 088 eur v súvislosti s navýšením počtu asistentov.

**4.** **V prílohe č. 3 v kapitole Ministerstva školstva, vedy, výskumu a športu SR** sa suma výdavkov celkom „1 490 815 383“ nahrádza sumou „1 492 815 383“, suma výdavkov spolu bez prostriedkov EÚ „1 120 522 703“ sa nahrádza sumou „1 122 522 703“ a suma kapitálových výdavkov (bez prostr. na spolufinancovanie) „32 659 391“ sa nahrádza sumou „39 159 391“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Výdavky kapitoly Ministerstva školstva, vedy, výskumu a športu SR sa zvyšujú o 2 mil. eur. Zároveň dochádza v kapitole k vnútorným zmenám v rámci existujúcej programovej štruktúry. Znižujú sa výdavky určené na financovanie Agentúry na podporu výskumu a vývoja a zvyšujú sa výdavky na rozšírenie kapacít materských škôl, rozvojové projekty v oblasti regionálneho školstva, riešenie havarijného stavu škôl a zabezpečenie športovej reprezentácie.

**5.** **V prílohe č. 3 v kapitole Ministerstvo hospodárstva SR** sa suma výdavkov celkom „297 970 138“ nahrádza sumou „298 270 138“, suma výdavkov spolu bez prostriedkov EÚ „127 840 109“ sa nahrádza sumou „128 140 109“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Výdavky kapitoly Ministerstva hospodárstva SR sa zvyšujú o sumu 300 000 eur a budú použité na výdavky súvisiace s budovaním a prevádzkou priemyselných zón. Uvedené výdavky sú kryté zvýšením nedaňových príjmov v kapitole Všeobecná pokladničná správa.

**6. V prílohe č. 3 v kapitole Všeobecná pokladničná správa** sa suma výdavkov celkom „3 215 904 588“ nahrádza sumou „3 764 590 082“ a suma výdavkov spolu bez prostriedkov EÚ „3 215 904 588“ sa nahrádza sumou „3 764 590 082“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

V kapitole Všeobecná pokladničná správa sa zvyšujú výdavky o 548,7 mil. eur. Vytvára sa rezerva na zhoršený vývoj ekonomiky v sume 155,8 mil. eur, čo predstavuje 0,2 % HDP. Vo väzbe na úpravy daňových príjmov v bode 1 pozmeňujúceho návrhu sa vytvára rezerva na zlepšenie výberu daní v sume   
300 mil. eur. Zároveň sa vytvára rezerva na krytie výdavkov spojených s kolektívnym vyjednávaním v sume 92,9 mil. eur.

**7. V prílohe č. 3 v kapitole Slovenská akadémia vied** sa suma výdavkov celkom „50 520 775“ nahrádza sumou „58 520 775“, suma výdavkov spolu bez prostriedkov EÚ „50 520 775“ sa nahrádza sumou „58 520 775“, suma výdavkov na mzdy, platy, služobné príjmy a ostatné osobné vyrovnania suma „17 282 947“ sa nahrádza sumou „19 635 475“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Výdavky kapitoly Slovenskej akadémie vied sa zvyšujú o sumu 8 miliónov eur a  budú použité na riešenie nových a už zazmluvnených projektov v rámci kapitoly Slovenskej akadémie vied.

**8. V prílohe č. 4 v časti 02 - Kancelária prezidenta SR** sa suma výdavkov spolu za kapitolu „3 955 377“ nahrádza sumou „4 455 377“, suma výdavkov na program 06N Reprezentácia štátu a obyvateľov SR „3 955 377“ sa nahrádza sumou „4 455 377“.

Zmeny v kapitole Kancelária prezidenta SR sa premietajú aj do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a časti programov vlády SR na rok 2015“.

**9. V prílohe č. 4 v časti 06 – Najvyšší súd SR** sa suma výdavkov spolu za kapitolu „9 092 985“ nahrádza sumou „9 173 073“, suma výdavkov na program 01W  
 – Jednotný výklad / aplikácia zákona – program NS SR „8 582 433“ sa nahrádza sumou „8 662 521“.

Zmeny v kapitole Najvyšší súd SR sa premietajú aj do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“.

**10. V prílohe č. 4 v časti 20 - Ministerstvo školstva, vedy, výskumu a športu SR** sa suma výdavkov spolu za kapitolu „1 490 815 383“ nahrádza sumou „1 492 815 383“, suma výdavkov na program 026 Národný program rozvoja športu v SR „42 878 861“ sa nahrádza sumou „46 378 861“, suma výdavkov na program 078 Národný program výchovy, vzdelávania a mládeže „467 139 797“ sa nahrádza sumou „473 639 797“, suma výdavkov na podprograme 06K11 – Úlohy výskumu a vývoja podporované Agentúrou na podporu výskumu a vývoja „34 286 141“ sa nahrádza sumou „26 286 141“,

Zmeny v kapitole Ministerstva školstva, vedy, výskumu a športu SR sa premietajú do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“.

**11. V prílohe č. 4 v časti 26 – Ministerstvo hospodárstva SR** sa suma výdavkov spolu za kapitolu „297 970 138“ nahrádza sumou „298 270 138“, suma výdavkov na program  
07K – Rozvoj priemyslu a podpora podnikania „203 786 534“ sa nahrádza sumou „204 086 534“.

Zmeny v kapitole Ministerstvo hospodárstva SR sa premietajú aj do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“.

**12. V prílohe č. 4 v časti 48 - Všeobecná pokladničná správa** sa suma výdavkov spolu za kapitolu „3 215 904 588“ nahrádza sumou „3 764 590 082“.

Zmeny v kapitole Všeobecná pokladničná správa sa premietajú aj do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“.

**13. V prílohe č. 4 v časti 51 – Slovenská akadémia vied** sa suma výdavkov spolu za kapitolu „50 520 775“ nahrádza sumou „58 520 775“ a suma výdavkov na programe 087 - Výskum a vývoj v prírodných, technických, lekárskych a spoločenských vedách a ich zabezpečenie sa suma „50 520 775“ nahrádza sumou „ 58 520 775“.

Zmeny v  kapitole Slovenská akadémia vied sa premietajú aj do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“.